钦定古今图书集成/明伦汇编/氏族典/第259卷 > 王份
## 钦定古今图书集成/明伦汇编/氏族典/第259卷 > 王份

按《梁书王份传》，“份字季文，琅邪人也。祖续明，宋开府
仪同三司。父粹，黄门侍郎。份十四而孤，解褐车骑主
簿，出为宁远将军。袁粲之诛，亲故无敢视者，份独往
致恸，由是显名。天监初，除散骑常侍，领步兵校尉，兼
起部尚书。高祖尝于宴席问群臣曰：‘朕为有为无’？份
对曰：‘陛下应万物为有，体至理为无’。高祖称善。出为”
宣城、吴郡太守，累迁北中郎、散骑常侍、右光禄大夫，
以本官监丹阳尹。普通五年卒。子琳。